Diari Oficial de la Generalitat Valenciana


Sumari del DOGV 8165, del 08-11-2017 (2017/9901)

Extracte de la Resolució de 25 d'octubre de 2017, de la Conselleria d'Educació, Investigació, Cultura i Esport, per la qual es convoquen subvencions per a fomentar l'accés de les alumnes als ensenyaments de Formació Professional inicial del sistema educatiu corresponents a determinats cicles de les famílies professionals d'Electricitat i Electrònica, Energia i Aigua, Fabricació Mecànica, Instal·lació i Manteniment i Transport i Manteniment de Vehicles en centres educatius públics de la Comunitat Valenciana per al curs 2016-2017.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8165

Data del DOGV
:   08-11-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/9901


Data del document
:   25-10-2017

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 25 d'octubre de 2017, de la Conselleria d'Educació, Investigació, Cultura i Esport, per la qual es convoquen subvencions per a fomentar l'accés de les alumnes als ensenyaments de Formació Professional inicial del sistema educatiu corresponents a determinats cicles de les famílies professionals d'Electricitat i Electrònica, Energia i Aigua, Fabricació Mecànica, Instal·lació i Manteniment i Transport i Manteniment de Vehicles en centres educatius públics de la Comunitat Valenciana per al curs 2016-2017. [2017/9901]  
BDNS (identif.): 369333.  
  
De conformitat amb el que preveuen els articles 17.3 i 20.8 de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions:  
http/www.pap.minhap.gob.es/bdnstrans.  
  
  
Primer. Beneficiàries  
Podran ser beneficiàries (art. 2 de l'Ordre 85/2016, de 20 de desembre, de la Conselleria d'Educació, Investigació, Cultura i Esport, per la qual es regulen les bases reguladores per a la concessió de subvencions a fi de fomentar l'accés de les alumnes als ensenyaments de Formació Professional del sistema educatiu corresponents a determinats cicles formatius de les famílies que integren el seu objecte, publicada en el Diari Oficial de la Generalitat Valenciana núm. 7943, 23.12.2016) les dones que es matriculen en el primer curs d'algun cicle formatiu complet de Formació Professional Bàsica, de grau mitjà o superior de les famílies professionals d'Electricitat i Electrònica, Energia i Aigua, Fabricació Mecànica, Instal·lació i Manteniment i de Transport i Manteniment de Vehicles, en centres públics de l'àmbit territorial de la Comunitat Valenciana.  
  
Segon. Objecte i àmbit d'aplicació  
La resolució té per objecte la concessió de subvencions a les beneficiàries per a fomentar la incorporació de les alumnes al primer curs dels cicles formatius de Formació Professional Bàsica, cicles grau mitjà o superior que en cada convocatòria es determine de les famílies professionals Electricitat i Electrònica, Energia i Aigua, Fabricació Mecànica, Instal·lació i Manteniment i Transport i Manteniment de Vehicles, impartits en centres públics de l'àmbit territorial de la Comunitat Valenciana en el curs 2016-2017.  
  
Tercer. Bases reguladores  
Es troben recollides en l'Ordre 85/2016, de 20 de desembre, de la Conselleria d'Educació, Investigació, Cultura i Esport, per la qual es regulen les bases reguladores per a la concessió de subvencions a fi de fomentar l'accés de les alumnes als ensenyaments de Formació Professional del sistema educatiu corresponents a determinats cicles formatius de les famílies que integren el seu objecte.  
  
Quart. Quantia  
Les subvencions que es convoquen tenen caràcter anual, atés que la seua realització comprén un exercici pressupostari. Les ajudes convocades es financen amb càrrec a l'aplicació pressupostària 82.65.68.833.87, línia de subvenció S7416000 amb un import global màxim de 100.000 euros que es distribuirà de manera equitativa entre totes les beneficiàries, de manera que cada beneficiària rebrà una quantitat idèntica sense sobrepassar el límit màxim de 600 euros i mínim de 400 euros. El nombre màxim de beques atorgades serà de 250.  
  
Cinqué. Termini de presentació de sol·licituds  
Les sol·licituds es presentaran en un model normalitzat (annex I de la resolució), el termini serà de vint dies a partir de l'endemà de la publicació d'aquesta resolució en el Diari Oficial de la Generalitat Valenciana i caldrà adjuntar-hi la documentació enumerada en l'article 6 de l'Ordre 85/2016, de 20 de desembre, i omplir els annexos I a V de què s'acompanya la present resolució.  
  
València, 25 d'octubre de 2017.- El conseller d'Educació, Investigació, Cultura i Esport: Vicent Marzà Ibáñez.